آمریکا‌نین پرزیدنتی دونالد ترامپین، ایران نوکلئر موقاویله‌سین‌دن چکیله‌جک‌لر بیلدیرمه‌سی‌نین آردین‌دان، نفت قیمت‌لری یئنی‌دن یوکسلیشه کئچدی.
دونیادا ان گئنیش ایستیفاده ائدیلن لندن برنت نوعو خام نفتین بوشکا قیمتی اوّلکی گونو76.17 دو‌لاردان یومموشدو.
دونن 73.14 دو‌لارا قدر دوشمه‌سینه باخمایا‌راق ترامپین قرارین آردین‌دان یئنی‌دن یوکسلیشه کئچن خام نفتین بوشکا قیمتی تورکیه ساعتی ایله22.55ده 75.71 دو‌لاردان ایش گؤردو.
آمریکانین غربی تکزاس (WTI) تیپ‌لی خام نفتین بوشکا فیاتیدا اوّلکی گونو 70.73 دو‌لاردان باغلانیب دونن ده 67.64 دو‌لارا قدر دوشمه‌سینه باخمایا‌راق، قرارین آردین‌دان آرتیم گؤستره‌رک عینی ساعتدا 69.72 دو‌لارا چاتیب.
متخصص‌لر، دونن سحر ساعت‌لاریندا ترامپین موقاویله‌دن چکیلمیه‌جگی ایستیقامتین‌دکی خبرلرین نفت قیمت‌لرینده آزالمایا سبب اولدوغونو، داها سونرا ترامپین عکس ایستیقامت‌دکی آچیقلاماسی ایله یئنی‌دن یوکسلیش باش وئردیگینی بیلدیریب.
آمریکانین ایران اوزرین‌دکی تحریم‌لرینی 90- 180 گون عرضینده تام اولا‌راق یئنی‌دن ایجرایا قویماسی وضعیتینده، ایرانین نفت ایخراجاتی‌نین منفی تأثیر گؤسترجگینه ایشاره ائدن متخصص‌لر، بونون نفت قیمت‌لری اوزرینده یوخاری ایستیقامت‌لی باسقینی آرتیراجاغینی وورغولاییب.
